એની પત્ની રેખાએ સલાહ પણ આપી કે ગ્રેજ્યુએટ છો તો સરકારી નોકરી માટે પ્રયાસ કરો. પાન-બીડી વેચવાનું અને લખવાનું છોડી દો. પણ આવું તે શી રીતે થાય ? એને માટે લખવું તે એક ઝનૂન છે. છેલ્લાં ચાલીસ વર્ષથી પોતાના આ ઝનૂનને પોષી રહ્યો છે અને સાથે કહે છે પણ ખરો કે લેખન કરીને પૈસા મેળવવાની બેકાર આશા રાખવી નહીં. હજી લખમણ રાવ લખે છે. એની ઈચ્છા તો હિન્દી શેક્સપિયર થવાની છે, એ જાણે છે કે આ માટેનો માર્ગ ઘણો લાંબો અને વિકટ છે, પરંતુ પોતાના ઝનૂનમાંથી લક્ષ્મણ એક ડગલું પણ પાછો ભરવા માગતો નથી.